Գևորգ Բաղդասարյան

Գևորգ Երվանդի Բաղդասարյան  (), մեխանիկոս։ Ֆիզմաթ գիտությունների դոկտոր (1978), պրոֆեսոր (1983), ՀՀ ԳԱԱ ակադեմիկոս (1994), թղթակից անդամ (1990), ՀՀ գիտության վաստակավոր գործիչ։

Կենսագրություն 
1958 թվականին ավարտել Է Երևանի պետական համալսարանի ֆիզիկամաթեմատիկական ֆակուլտետը։ 1958-1964 թվականներին եղել է ՀԽՍՀ ԳԱ մեխանիկայի ինստիտուտի գիտաշխատող, 1964-1979 թվականներին` առաջատար գիտաշխատող, 1978-1998 թվականներին` մագնիսաառաձգականության բաժնի վարիչ, 1978-1979 թվականներին` ինստիտուտի տնօրեն, 1988-2001 թվականներին` ԵՊՀ մաթեմատիկական մեթոդների և մոդելավորման ամբիոնի վարիչ, 1992-1994 թվականներին` կիրառական մաթեմատիկայի և ինֆորմատիկայի ֆակուլտետի դեկան, 1994-1998 թվականներին` Խաչատուր Աբովյանի անվան ՀՊՄՀ ռեկտոր, 1998-2002 թվականներին` ՀՀ բարձրագույն որակավորման հանձնաժողովի նախագահ, 2002-2007 թվականներին` ԵՊՀ ռեկտորի խորհրդական։ 2007 թվականից ԵՊՀ մաթեմատիկական մեթոդների և մոդելավորման ամբիոնի պրոֆեսոր է։ Ավելի քան 200 գիտական աշխատությունների հեղինակ է։ Նրա ղեկավարությամբ ու խորհրդատվությամբ պաշտպանվել են շուրջ երկու տասնյակ թեկնածուական և դոկտորական ատենախոսություններ։

Ռուսաստանի Դաշնության տեսական և կիրառական մեխանիկայի ազգային կոմիտեի արտասահմանյան անդամ է։

Գործունեություն 
Աշխատանքները վերաբերում են շերտավոր անիզոտրոպ սալերի և թաղանթների ոչ գծային ստիպողական պարամետրական և ֆլատերային տատանումների հետազոտմանը։ Կառուցել է հաղորդիչ բարակ մարմինների մագնիսաառաձգական տեսություն, մշակել պիեզոմագնիս միջավայրերում մագնիսաձայնային ալիքների տարածման տեսական հիմքերը։

Պարգևներ 
 ՀՊՄՀ «Խաչատուր Աբովյան», մեդալ, 2010
Հայաստանի Հանրապետության գիտության վաստակավոր գործիչ (2010)
Հայաստանի վարչապետի հուշամեդալ (2012)
Պողոսյան մրցանակ (2017)

Երկեր 
 Колебания и устойчивость магнитоупругих систем.- Ереван: ЕГУ, Тигран Мец, 1999.- 440 с. :

Ծանոթագրություններ  

Հայ մեխանիկոսներ
ՀՀ ԳԱԱ ակադեմիկոսներ
ՀՀ գիտության վաստակավոր գործիչներ
ՀՀ ԲՈՀ նախագահներ
ԵՊՀ շրջանավարտներ
Ֆիզիկամաթեմատիկական գիտությունների դոկտորներ
Հայ պրոֆեսորներ
Պողոսյան մրցանակի դափնեկիրներ
ԵՊՀ դասախոսներ
Տեխնիկական գիտությունների դոկտորներ